CELEX: 62020TB0771
Language: el
Date: 2021-11-10 00:00:00
Title: Υπόθεση T-771/20: Διάταξη του Γενικού Δικαστηρίου της 10ης Νοεμβρίου 2021 — KS και KD κατά Συμβουλίου κ.λπ. (Aγωγή αποζημίωσης – Κοινή εξωτερική πολιτική και πολιτική ασφάλειας – Αποστολή Eulex Κοσσυφοπέδιο – Πρόδηλη αναρμοδιότητα)

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/37
            
         
      Διάταξη του Γενικού Δικαστηρίου της 10ης Νοεμβρίου 2021 — KS και KD κατά Συμβουλίου κ.λπ.
      (Υπόθεση T-771/20) (1)
      
      (Aγωγή αποζημίωσης - Κοινή εξωτερική πολιτική και πολιτική ασφάλειας - Αποστολή Eulex Κοσσυφοπέδιο - Πρόδηλη αναρμοδιότητα)
      (2022/C 24/49)
      Γλώσσα διαδικασίας: η αγγλική
      
         Διάδικοι
      
      
         Ενάγουσες: KS, KD (εκπρόσωποι: F. Randolph, QC, και J. Stojsavljevic Savic, solicitor)
      
         Εναγόμενοι: Συμβούλιο της Ευρωπαϊκής Ένωσης (εκπρόσωποι: A. Vitro, P. Mahnič και K. Kouri), Ευρωπαϊκή Επιτροπή (εκπρόσωποι: Y. Marinova και J. Roberti di Sarsina), Ευρωπαϊκή Υπηρεσία Εξωτερικής Δράσης (εκπρόσωποι: S. Marquardt, S. Rodríguez Sánchez Tabernero και E. Orgován)
      
         Αντικείμενο
      
      Αγωγή δυνάμει του άρθρου 268 ΣΛΕΕ με αίτημα την αποκατάσταση της ζημίας που υπέστησαν οι ενάγουσες συνεπεία πλειόνων πράξεων και παραλείψεων εκ μέρους του Συμβουλίου, της Επιτροπής και της Ευρωπαϊκής Υπηρεσίας Εξωτερικής Δράσης στο πλαίσιο της εφαρμογής της κοινής δράσης 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ (ΕΕ 2008, L 42, σ. 92), ιδίως δε κατά τις έρευνες που διενεργήθηκαν στη διάρκεια της αποστολής αυτής σχετικά με την εξαφάνιση και τη δολοφονία μελών της οικογένειας των εναγουσών το 1999 στην Πρίστινα (Κοσσυφοπέδιο).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την αγωγή λόγω πρόδηλης αναρμοδιότητάς του να εκδικάσει την υπόθεση.
               
            
                  2)
               
               
                  Οι KS και KD φέρουν τα δικαστικά έξοδά τους καθώς και τα έξοδα στα οποία υποβλήθηκαν το Συμβούλιο της Ευρωπαϊκής Ένωσης και η Ευρωπαϊκή Επιτροπή.
               
            
                  3)
               
               
                  Η Ευρωπαϊκή Υπηρεσία Εξωτερικής Δράσης (ΕΥΕΔ) φέρει τα δικαστικά έξοδά της.
               
            
         (1)  EE C 62 της 22.2.2021.